»Der er mellem regeringen og Venstre, Liberal Alliance og Det Konservative Folkeparti indgået nærværende aftale, som skal sikre, at ingen tolke og andre lokalt ansatte, som har bistået den danske indsats i Afghanistan, bliver ladt i stikken i forbindelse med reduktionen af det internationale engagement i Afghanistan«.

Sådan står der at læse i den såkaldte tolkeaftale vedtaget i maj 2013 .

Her, lidt mere end et år senere, har jeg lige hentet en pakke på posthuset med et glas honning og en kopi af et afslag om asyl fra udlændingestyrelsen afsendt fra et asylcenter på Langeland fra 1 af de 3 afghanske tolke, der af 116 ansøgere fik lov at komme til Danmark og søge asyl i kølvandet på tolkeaftalen.